2. Kickstart den grønne omstilling i [adresse] (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
På vegne af Socialdemokratiet, Socialistisk Folkeparti og Det Radikale Venstre har 
byrådsmedlem Jesper Thomsen (F) sendt følgende forslag til Byrådets behandling:
Socialdemokratiet, Socialistisk Folkeparti og Radikale Venstre er enige om, at [adresse] skal være 
ambitiøse i den grønne omstilling og udvikle sig til at blive en bæredygtig kommune.
Baggrund
Kommunalvalget blev mange måder et klimavalg på samme måde som folketingsvalget i 2019. Vælgerne, 
partierne og kandidaterne orienterede sig i stigende grad i forhold til den grønne omstilling med et klart 
ønske om handling nu.
Med etableringen af et §17.4 Bæredygtighedsudvalg har byrådet valgt at sætte den grønne udvikling i 
Favrskov Kommune i fokus og etablere et stærkt samarbejde mellem politiske partier, erhvervslivet, videns- 
og uddannelsesmiljøet og interesseorganisationer. Bæredygtighedsudvalget kommer til at levere input til 
tiltag, som kommunen med fordel kan arbejde videre med – men allerede inden udvalget nedsættes, ønsker 
forslagsstillerne, at en række emner indgår i udvalgets arbejde.
Selvom vi i [adresse] er begrænset af vores størrelse og til dels vores økonomiske formåen og råderum, 
kan vi alligevel gøre vores del. Vi har i [adresse] nogle meget stærke planlægningsværktøjer, 
som på mange områder vil kunne understøtte den grønne omstilling.
Forslagsstillerne finder det vigtigt, at Favrskov Kommune afsøger partnerskabsmuligheder med 
virksomheder, foreninger og private personer, så vi sikrer lokal begejstring og ejerskab bag den grønne 
omstilling – og så ekstern finansiering også kan tilvejebringes. Forslagsstillerne er meget opmærksomme 
på den knappe økonomi og anerkender, at vores mulighed for at finansiere hele den grønne omstilling er 
begrænset.
Derfor vil et væsentligt bidrag fra [adresse] være at skabe det planmæssige grundlag for den 
grønne 
omstilling, 
samt 
initiere 
samarbejder 
mellem 
offentlige 
myndigheder, 
vandværker, 
fjernvarmeværker, foreninger, lodsejere, investorer og andre interessenter.
Det er forslagsstillernes klare opfattelse, at ambitionsniveauet for den grønne omstilling i [adresse] skal 
hæves betydeligt. [adresse] er sammen med 94 andre kommuner udvalgt til at være en del af 
DK2020. Det forpligter. [adresse] skal som minimum leve op til de mål for reduktioner, som vi 
oprindeligt har forpligtet os til i [adresse] 2020.
Det er ikke alle elementer af den grønne omstilling, som mødes med umiddelbar begejstring. Derfor er det 
vigtigt, at der i arbejdet for den grønne omstilling sikres en stor grad af borgerinddragelse, og at det 
[adresse]: EMN-2022-00196
Dok-ID: 2635349
Sagsbehandler: tinj
Byråd
31. maj 2022  19:00
overvejes, hvordan man kan skabe et lokalt ejerskab for de forskellige projekter. Den grønne omstilling er 
en stor opgave, som vi er nødt til at løfte i flok.
Her følger en række forslag i forhold til at kickstarte den grønne omstilling i [adresse]. Listen er 
ikke udtømmende.

Udvidelse og udbygning af fjernvarme. Større ambitionsniveau i forhold til udbredelse af fjernvarme 
til flere af vores lokalområder, og undersøge, om man kan etablere en kommunal fjernvarmering til 
distribution af fjernvarme. Det vil også gøre [adresse] mindre afhængig af russisk gas. 

Vindmøller. Opdatere vindmølleplanen og få afklaret, om der er mulighed for udpegning af nye 
områder til større eller mindre grupper af vindmøller eller udskifte eksisterende med færre men større 
møller.

Simon Petersen. Udpegning af nye områder (min 300 ha) til solceller, og gerne – men ikke begrænset 
til – hvor de også kan virke som grundvandsbeskyttelse.

Solvarme og solceller. [adresse] har erfaringer med solvarme til fjernvarme, og 
forslagsstillerne ønsker det belyst, om det er en fordelagtig mulighed andre steder i kommunen. En 
anden mulighed, vi gerne ser undersøgt, er, hvorvidt fjernvarmeværkerne kan stå for etablering af 
solcelleanlæg. Fjernvarmeværkerne kan supplere deres energiproduktion med vedvarende energi bl.a. 
til varmepumper. Solcelleanlæggene bliver derved brugerejede.

Renseanlæg. Fremryk investeringsplaner for et samlet rensningsanlæg i [adresse]. Det vil 
give en bedre rensning af spildevandet, mindske CO2-udledningen og muliggør grønne investeringer i 
eksempelvis et biogasanlæg. Mulighederne for at udnytte varmen fra spildevand til opvarmningskilde 
undersøges.

Biogasanlæg. Her skal der udpeges områder og påbegyndes samarbejder for at fremme etableringen 
af biogasanlæg. Herunder udbygning af eksisterende. Der skal tages højde for den samlede 
klimabelastning ved etableringen af nye anlæg eller udbygningen af eksisterende.

Peter Olsen. I det omfang, at det giver mening og er muligt, skal de forskellige energiproduktioner 
samtænkes.

El-biler i kommunale flåde. Der udarbejdes retningslinjer for, hvorledes el-biler i den kommunale flåde 
inde for en kortere tidshorisont kan blive normen i stedet for alternativet. 

Skovrejsning. Etablering af nye skovrejsningsprojekter. Eksempelvis i forbindelse med beskyttelse af 
grundvand eller skabelsen af biodiversitet. 

Udtagning af sårbare jorde. Der arbejdes fortsat på at få taget lavbundsjorder ud af drift ved brug af 
multifunktionel jordfordeling, eller at lavbundsjorderne lægges om til ekstensiv drift. Dette vil sænke 
udledningen af næringsstoffer til vandmiljøet samt mindske CO2-udslippet og øge biodiversiteten. 

Udnyttelse af overskudsvarme fra energikrævende virksomheder. Der igangsættes initiativer for 
at kortlægge virksomheder med en høj grad af overskudsvarme, der vil kunne anvendes til opvarmning. 
Forslagsstillerne er bevidste omkring, at listen af ønsker og gode forslag er lang – og at det ikke vil være 
muligt at igangsætte og afslutte alle projekter inden for kort tid. Men beslutningsforslaget viser en meget 
klar retning og en politisk opbakning til, at [adresse] vokser sig grønnere. 
Forslagsstillerne ønsker, at de forslag, der vil kunne igangsættes inde for kort tid og/eller med et begrænset 
forbrug af administrative ressourcer, bliver prioriteret først.
Indstilling
Forslagsstillerne indstiller, at sagen oversendes til administrativ behandling med henblik på en indledende 
vurdering af realiserbarheden og de økonomiske aspekter af de nævnte forslag. På baggrund heraf 
udarbejdes anlægsblokke til budgetlægningen for 2023-2026.
Forslagsstillerne indstiller endvidere, at et kommende Bæredygtighedsudvalg i sit arbejde udvider, udvikler 
og kvalificerer på de forslag, som beslutningsforslaget indeholder.
Forslagsstillerne indstiller endeligt, at der i forbindelse med budgetlægningen for 2023 – 2026 udarbejdes 
en anlægsblok med formål at sikre de nødvendige administrative ressourcer til arbejdet med den grønne 
omstilling fremadrettet.
INDSTILLING
Borgmesteren indstiller til Byrådet:
1.
At sagen drøftes.
BESLUTNING
Fraværende: Jacob Christoffersen
Enhedslisten stillede følgende ændringsforslag vedr. indstillingen: 

”At sagen oversendes til administrativ behandling med henblik på at koble indsatskataloget fra 
klimaplan 2050 med den forestående budgetlægning for 2023-2026 og med henblik på en tidlig 
prioritering og igangsættelse af indsatskatalogets væsentligste klimaindsatser. På baggrund heraf 
udarbejdes drifts- og anlægsblokke til budgetlægningen for 2023-2026.

At der i forbindelse med budgetlægningen for 2023 – 2026 udarbejdes et selvstændigt afsnit i Budget 
2023-26, der beskriver Favrskov Kommunes investeringer og udgifter i forbindelse med 
implementering af Klimaplan 2050, altså både den generelle grønne omstilling, såvel som udgifter til 
klimatilpasnings- projekter’.”
For forslaget stemte 1, mens 23 stemte imod. Ingen undlod at stemme. Forslaget er dermed faldet. 
For stemte Thake Silje Mogensen
Imod stemte Sonny Mathiasen, Edith Schmidt, Anton Mikkelsen, Dorte Brandt, Ziggy Andresen 
Caroline Thorsen, Weena Møller, Sofie Sørensen, Øvli Christensen, Henrik Frederiksen, Benjamin Thygesen 
Jesper Mogensen, Bøje Bach, Bitten Christoffersen, Sonja Pedersen, Klaus Kjeldsen, Johan Laursen, Helge Jespersen 
Emilie Lassen, Mik Holst, Tom Karlsen, Emilie Mikkelsen, Mathilde Nilsson, Inga Jepsen, Helge Jespersen 
Simone Jensen og Karl Paulsen.
Konservative, Venstre, Dansk Folkeparti og Nye Borgerlige foreslår det fremlagte forslag oversendt til 
videre behandling i Teknik og Miljø med følgende ændringer:  
Første indstillingspunkt ændres til:
”At sagen oversendes til administrativ behandling, og at de nævnte forslag vurderes i sammenhæng med 
de indsatser, der indgår i den kommende behandling af ”Klimaplan 2050.” 
Andet indstillingspunkt ændres til:
”At et kommende Bæredygtighedsudvalg med eksperters inddragelse undersøger, bearbejder og 
kvalificerer de forslag, som beslutningsforslaget indeholder, i sammenhæng med den kommende 
”Klimaplan 2050.”
Tredje indstillingspunkt ændres til:
”At økonomien i de stillede forslag vurderes i sammenhæng med de forslag, der indgår i ”Klimaplan 2050” 
og indgår i de videre forhandlinger vedrørende budgetlægningen for 2023-2026.”
For forslaget stemte 24, mens ingen stemte imod og ingen undlod at stemme. Forslaget er dermed 
vedtaget. 
For stemte Sonny Mathiasen, Edith Schmidt, Anton Mikkelsen, Dorte Brandt, Mik Larsen, 
Weena Møller, Sofie Sørensen, Øvli Christensen, Henrik Frederiksen, Hans Clausen, Rune MikkelsenBenedikte Jacobsen, Bitten Christoffersen, Sonja Pedersen, Klaus Kjeldsen, Johan Laursen, Jimmy Vestergaard, Jean Mathiesen 
Christopher Schou, Tom Karlsen, Emilie Mikkelsen, Mathilde Nilsson, Inga Jepsen, Thake Silje Mogensen, 
Jesper Thomsen og Karl Paulsen.
Bilag
